wickkiey/tamil-wikipedia-chunked huggingface dataset:
# ஈரானியப் புரட்சி

## புரட்சியின் வெற்றி

1979 சனவரி 16 அன்று சா அவர்களும் இராணியும் ஈரானை விட்டு வெளியேறினார்கள். அவர்கள் வெளியேறியதும் பல்வீ அரசமரபை நினைவுபடுத்தும் சின்னங்கள் அனைத்தும் அழிக்கப்பட்டன . பக்டியர் ஈரானின் உளவு பாதுகாப்பு படையைக் கலைக்கவும், அரசியல் கைதிகள் அனைவரும் விடுவிக்கவும் உத்தரவிட்டார். இராணுவம் போராட்டங்களையும் ஊர்வலத்தையும் அனுமதிக்க உத்தரவிடப்பட்டது. புதிய தேர்தல் நடைபெறுமென உறுதியளிக்கப்பட்டது, கோமெய்னியும் மற்ற புரட்சியாளர்களும் தேசிய ஒற்றுமை அரசு அமைக்கக் கோரப்பட்டது. ஈரானுக்கு 1979 பிப்ரவரி 1-ல் ஏர் பிரான்சின் போயிங் வானூர்தியில் தெக்ரானுக்கு வந்த கோமெய்னியிடம் குவோம் நகரில் வாட்டிகன் போல் அரசை உருவாக்கக் கேட்கப்பட்டது. புரட்சியாளர்களிடம் அரசியலமைப்பை பாதுகாக்க உதவ கோரிக்கைவிடப்பட்டது.  
கோமெய்னி பக்டியர் அவர்களின் அரசைக் கடுமையாக விமர்சித்தார். மக்களாட்சியையும் மனித உரிமையையும் ஆதரிக்கும் மெகதி பகர்சன் புதிய பிரதமராகப் பிப்ரவரி 4 அன்று கோமெய்னியால் அறிவிக்கப்பட்டார் . ஈரான் கோமெய்னியின் முழு ஆளுகைக்கு வந்ததை அறிந்த படைவீரர்கள் சிலர் அவர் அணியில் இணைந்தனர். மன்னரின் ஆதரவு படைகளுக்கும் கோமெய்னி ஆதரவு வீரர்களுக்கும் சண்டை நடந்தது. பிப்ரவரி 11 அன்று தலைமை இராணுவ ஆணையகம் இந்த அரசியல் சண்டையில் தலையிடாமல் நடுநிலை வகிப்பது என்ற எடுத்த முடிவால் சா ஆட்சி முடிவுக்கு வந்தது.
# ஈரானியப் புரட்சி

## இதனையும் காண்க

- பகலவி வம்சம்
- முகம்மத் ரிசா ஷா பஹ்லவி
- ரூகொல்லா கொமெய்னி
- அலி காமெனி
- அசன் ரவ்கானி
- மகுமூத் அகமதிநெச்சாத்
- இப்ராகிம் ரைசி
# விக்கிப்பீடியா:Statistics/February 2014

| Date(Time) | Pages | Articles | Edits | Users | Files | Deletion | } |
| --- | --- | --- | --- | --- | --- | --- | --- |
# த. சரவணத் தமிழன்

**த. சரவணத் தமிழன்** (இறப்பு: ஆகத்து 26, 2012) தனித்தமிழ் அறிஞரும் தமிழ் இலக்கண நூலாசிரியரும் சிறந்த மேடைப் பேச்சாளரும் ஆவார். இருபதாம் நூற்றாண்டில் தனித்தமிழ் இயக்கத்தை முன்னெடுத்துச் சென்றோருள் ஒருவர்.
# த. சரவணத் தமிழன்

## வாழ்க்கைச் சுருக்கம்

தஞ்சைக்கு அருகில் அமைந்திருக்கும் காந்தாவனம் (பூண்டி) என்னும் சிற்றூரில் செல்வவளம் மிகுந்த குடும்பத்தில் பிறந்தவர். கரந்தைத் தமிழ்ச் சங்கத்தில் புலவர் பட்டம் பெற்றார். பழந்தமிழ் இலக்கியங்களிலும் இலக்கணத்திலும் ஆழ்ந்த பயிற்சி பெற்றவர். திருவாரூர் உயர்நிலைப் பள்ளியில் தமிழாசிரியராகப் பணியாற்றியவர். இயற்றமிழ்ப் பயிலகம் என்ற அமைப்பை ஏற்படுத்திப் இளையோருக்குத் தமிழ்ப்பயிற்சி வழங்கியவர். திரு. வி. க அவர்களைத் தனது ஆசானாய் ஏற்றிருந்தார்.  
1981 ஆம் ஆண்டில் “யாப்பு நூல்” என்ற இலக்கண நூலை வெளியிட்டார். எழுபதுகளில் திருவாரூரில் இயற்றமிழ் பயிற்றகம் என்னும் அமைப்பை நிறுவி பல்வேறு புலவர்களையும், படைப்பாளிகளையும் உருவாக்கியவர்.  
டாக்டர் (PhD) என்ற சொல்லுக்குப் பாவாணர் முன்மொழிந்த பண்டாரகர் என்ற சொல் வழக்கொழிந்தாலும் சரவணத்தமிழனார் உருவாக்கிய முனைவர் எனும் சொல் நிலைபெற்றுள்ளது.
# த. சரவணத் தமிழன்

## மறைவு

25 ஆண்டுகளுக்கு மேலாக சென்னையில் வாழ்ந்து வந்த இவர் 2012 ஆகத்து 26 அன்று இரவு 8 மணியளவில் சென்னை இராமச்சந்திரா மருத்துவமனையில் உடல்நலக் குறைவால் காலமானார். இவருக்குக் குறளேந்தி என்ற மகனும் தமிழரசி, மெய்யறிவு, மணவழகு என்ற மூன்று மகளிரும் உள்ளனர்.
# த. சரவணத் தமிழன்

## எழுதிய நூல்கள்

- தமிழ் நூல்
- யாப்பு நூல்
- இலக்கணக்குறுக்கம்
- தூய தமிழ்ப் பெயர்மாலை
- செந்தமிழும் நாப்பழக்கம்
- திரு.வி.க.உருவமைப்பு நாண் மலர்
- இரு நாடகங்கள்
- நல்லதமிழ்ச் சொல்லழகு
- ஓரிலக்கணப் புலவனின் பாவிலக்கியப் பலகணி
- இலெனின், இல்லெனின்
- திருக்குறள் ஓரடி நூற்பா
- கனித்தமிழ்க் கட்டுரைகள்
- மரபுப்பா பயிற்சி
- இருநூல் திறனாய்வு
- அகரமுதலி நிகண்டு
- அணிநூல் (அச்சில்)
# ஹாம்லெட் (புரதப் பொருள்)

**ஹாம்லெட்** (HAMLET- **H**uman **A**lpha lactaalbumin **M**ade **LE**thal to **T**umour) என்பது தாய்ப்பாலில் காணப்படும் ஒரு வேதிப்பொருள். இது நாற்பது வகையான புற்று அணுக்களை அழிக்கின்றது. ஹாம்லெட் என்கிற இந்த வேதிப்பொருள் சிறுநீர்ப்பை புற்றுநோயால் பாதிக்கப்பட்ட நோயாளிக்குக் கொடுக்கப்பட்டபோது இறந்த புற்றுநோய் உயிரணுக்கள் சிறுநீரில் காணப்பட்டன. இந்த வேதிப்பொருள் புற்றுநோய் உயிரணுக்களில் மட்டுமே செயற்படுவதும் தெரியவந்துள்ளது. சிறுநீர்ப்பை புற்றுநோயே அன்றி மேலும் 40 வகையான புற்றுநோயிலும் இது நல்ல பயனைக் கொடுப்பதாக ஆய்வாளர்கள் கண்டுள்ளனர்.
# நாக சல்பைடு

**ZnS** என்ற மூலக்கூற்றுச் சூத்திரத்தைக் கொண்ட அசேதனச் சேர்மமே **நாக சல்பைடு** ஆகும். இது ஸ்பேலரைட் எனும் தாதுப் பொருளில் காணப்படும். இத்தாதுப் பொருள் பல்வேறு மாசுகளின் கலவையால் கறுப்பு நிறமாகக் காணப்பட்டாலும், தூய நாக சல்பைடு வெள்ளை நிறமானது. இதன் வெண்ணிறம் காரணமாக நாக சல்பைடு பரவலாக நிறத்துணிக்கைகளை உருவாக்கப் பயன்படுத்தப்படுகின்றது. செயற்கையாக உருவாக்கப்படும் அடர்த்தி கூடிய நாக சல்பைடு ஒளி ஊடுபுகவிடுவதாகவும் இருக்கலாம். கதிரியக்கத்தோடு தொடர்புபட்ட பல்வேறு ஆராய்ச்சிகளில் நாக சல்பைடு கதிர்கள் சென்ற பாதையைக் காட்டும் காட்டியாகப் பயன்படுத்தப்படுகின்றது.
# நாக சல்பைடு

## கட்டமைப்பு

நாக சல்பைடு இரண்டு பிரதான கட்டமைப்புக்களைக் கொண்டுள்ளது. இரண்டு கட்டமைப்புகளும் சிறு வித்தியாசங்களுடன் நான்முக வடிவில் அணுக்கள் காணப்படும். இவற்றில் நிலைப்புத் தன்மையுடைய வடிவம் ஸின்க்-பிளென்ட் அல்லது ஸ்பேலரைட் எனப்படும். இதனை 1020 °C வெப்பநிலைக்கு சூடாக்குவதால் மற்றைய நிலைக்கு மாற்றியமைக்கலாம்.
# நாக சல்பைடு

## பயன்பாடுகள்

### கதிரியக்கத்தைக் காட்டும் பொருள்

நாக சல்பைடுடன் செம்பு, வெள்ளி, மங்கனீசு போன்றவற்றில் ஏதாவதொன்றின் சிறிதளவு கலக்கப்பட்டால் அது கதிரியக்கப் பாதையைக் காட்டப் பயன்படுத்தப்படலாம். கதிரியக்கம் இவ்வாறு உருவாக்கப்பட்ட நாக சல்பைடில் படும் போது நாக சல்பைடுடன் கலக்கப்பட்ட மாசுக்கு ஏற்ற படி வெவ்வேறு நிறங்களைக் காட்டும். செம்புடன் நீண்ட நேரத்துக்குப் பச்சை நிற ஒளிர்வையும், வெள்ளியுடன் நீல நிற (அலைநீளம்- 450 nm)ஒளிர்வையும், மங்கனீசுடன் சிவப்பு நிற (அலை நீளம்- 590 nm) ஒளிர்வையும் காட்டும். இத்தொழிற்பாட்டை இருளான இடத்திலேயே நன்றாக அவதானிக்கலாம். கத்தோட்டுக் கதிர்க் குழாய்களிலும், x-கதிர் திரைகளிலும், அல்பா கதிர்களின் திரையாகவும் பயன்படுத்தப்படுகின்றது.
# நாக சல்பைடு

## பயன்பாடுகள்

### நிறத்துணிக்கை

நாக சல்பைடு பரவலாகப் பயன்படுத்தப்படும் ஒரு நிறத்துணிக்கையாகும். இது பேரியம் சல்பேட்டுடன் கலக்கப்பட்டு லித்தோபோன் எனப்படும் வெண்ணிறத் துணிக்கைகளை ஆக்கப் பயன்படுத்தப்படுகின்றது.
# நாக சல்பைடு

## பயன்பாடுகள்

### குறைகடத்தி

இது கலியம் ஆர்சனைடு போன்ற ஒரு குறை கடத்தியாகும். இது மாசாக்கப்பட்டு n/p என இரு வகையான குறை கடத்திகளாகவும் பயன்படுத்தப்படலாம்.
# நாக சல்பைடு

## உற்பத்தி

பல்வேறு கைத்தொழிகளின் பக்க விளைவுகளைத் தாக்கமடையச் செய்வதனால் நாக சல்பைடை உற்பத்தி செய்யலாம். மெத்தேனிலிருந்து (இயற்கை வாயுவின் பிரதான கூறு) அமோனியாவைத் தயாரிக்கும் செயன்முறையின் போது இயற்கை வாயுவின் பிரதான மாசு பொருளான ஐதரசன் சல்பைடு அகற்றப்படுகின்றது. இவ்வாறு அகற்றப்படும் H<sub>2</sub>S ஐ நாக ஒக்சைட்டுடன் தாக்கமடையச் செய்து நாக சல்பைடை உருவாக்கலாம்.  
:ZnO + H<sub>2</sub>S → ZnS + H<sub>2</sub>O  
ஆய்வு கூடத்தில் நாக-கந்தகக் கலவையை நெருப்புச் சுவாலையால் நேரடியாகச் சூடாக்குவதால் நாக சல்பைடை உருவாக்கலாம். நாகத்தின் உப்புக்களைக் கொண்ட நீர்க்கரைசலின் மீது சல்பைடு அயன்களை உருவாக்கக்கூடிய ஐதரசன் சல்பைடு போன்ற வாயுவைப் பாய்ச்சுவதால் நாக சல்பைடை வீழ்படிவாகப் பெற்றுக்கொள்ளலாம் (ஏனெனில் நாக சல்பைடு நீரில் அவ்வளவாகக் கரையாது).  
:Zn<sup>2+</sup> + S<sup>2−</sup> → ZnS
# டேனியல் பாலாஜி

**டேனியல் பாலாஜி** (*Daniel Balaji*) எனப்படும் டி. சி. பாலாஜி (2 திசம்பர் 1975 – 29 மார்ச் 2024), இவரது மேடைப் பெயரான டேனியல் பாலாஜி என்பதன் மூலம் நன்கு அறியப்பட்ட ஒரு தென்னிந்திய நடிகர் ஆவார். இவர் முக்கியமாகத் தமிழ், மலையாளத் திரைப்படங்களில் பணியாற்றினார்.
# டேனியல் பாலாஜி

## இளமை

பாலாஜி தெலுங்குத் தந்தைக்கும் தமிழ்த் தாய்க்கும் மகனாக சென்னையில் பிறந்தார். சென்னை தரமணியில் உள்ள திரைப்பட நிறுவனத்தில் திரைப்படத் தயாரிப்பு படிப்பினைப் படித்தார். இவரது மாமா கன்னடத் திரைப்பட இயக்குநர் சித்தலிங்கய்யா; தமிழ் நடிகர் முரளியின் தந்தை. இவரது மருமகன் அதர்வா, பாணா காத்தாடி படத்தில் அறிமுகமானவர்.
# டேனியல் பாலாஜி

## இறப்பு

டேனியல் பாலாஜி மாரடைப்பு காரணமாக தனது 48 வயதில் காலமானார்.
# டேனியல் பாலாஜி

## திரை வரலாறு

| **ஆண்டு** | **திரைப்படம்** | **கதாபாத்திரம்** | **மொழி** | **குறிப்பு** |
| --- | --- | --- | --- | --- |
| 2003 | ஏப்ரல் மாதத்தில் | தமிழ் |  |  |
| *காதல் கொண்டேன்* | காவல் அதிகாரி | தமிழ் |  |  |
| *காக்க காக்க* | சிறீகாந்த் | தமிழ் |  |  |
| 2004 | *பிளாக்* | ஏழுமலை | மலையாளம் |  |
| 2005 | ''கணேசா | சிறீகாந்த் | தெலுங்கு |  |
| 2006 | *நவம்பர் ரைன்* | மட்டன்சேரி தாதா | மலையாளம் |  |
| *வேட்டையாடு விளையாடு* | அமுதன் சுகுமாரன் | தமிழ் |  |  |
| 2007 | *பொல்லாதவன்* | ரவி | தமிழ் |  |
| *சிறுத்தை* | பீக்கு | தெலுங்கு |  |  |
| 2009 | *முத்திரை* | அழகு | தமிழ் |  |
| *பகவான்* | சைபுதீன் | மலையாளம் |  |  |
| *டாடி கூல்* | சிவா | மலையாளம் |  |  |
| 2011 | *கிராதகா* | சீனா | கன்னடம் |  |
| *மிதிவெடி* | அசோகா | தமிழ் |  |  |
| *கிரைம் ஸ்டோரி* | மலையாளம் |  |  |  |
| 2012 | *12 ஹவர்ஸ்* | ஆண்டனி ராஜ் | மலாய் |  |
| *மறுமுகம்* | மாயழகன் | தமிழ் |  |  |
| 2013 | *\பைசா பைசா* | மலையாளம் |  |  |
| 2014 | *ஞான கிறுக்கன்* | தமிழ் |  |  |
| *டவ் * | கன்னடம் |  |  |  |
| *சிவாஜிநகரா* | கன்னடம் |  |  |  |
| *வை ரா வை* | தமிழ் | } |  |  |
# தாமன் மாவட்டம்

**தமன் மாவட்டம்**, இந்தியாவின் ஒன்றியப் பகுதியானதாத்ரா & நகர் ஹவேலி மற்றும் தாமன் & தியூவில் உள்ளது. இதன் தலைமையிடம் தமன் நகரத்தில் உள்ளது. இது தவறுதலாக டாமன் மாவட்டம் என்றும் அழைக்கப்படும். இது 72 சதுர கி.மீ பரப்பளவைக் கொண்டது. . இங்கு இரண்டு லட்சம் பேர் வசிக்கின்றனர்.
மும்பையில் இருந்து 169 கி.மீ தொலைவில் உள்ளது. இங்கு தமன் கங்கை ஆறு பாய்கிறது.
# தாமன் மாவட்டம்

## அரசியல்

இந்த மாவட்டம் தமன் தியூ மக்களவைத் தொகுதிக்கு உட்பட்டது.
# தாமன் மாவட்டம்

## உட்பிரிவுகள்

இந்த மாவட்டம் தமன் வட்டம் என்ற ஒரே உட்பிரிவைக் கொண்டுள்ளது.
இந்த மாவட்டத்தில் கீழ்க்காணும் ஊர்கள் உள்ளன.
- தமன் நகரம்
- பம்தி
- பீம்போர்
- டாபேல்
- தமண்வாடா
- தேவா பார்டி
- தேவகா
- தோலர்
- துணேதா
- ஜாம்போர்
- ஜானிவாங்கட்
- கச்சீகாம்
- கடையா
- மகர்வாடா
- மர்வாடா
- நாயலா பார்டி
- பாலஹித்
- பரியாரி
- ரீங்கண்வாடா
- தாணா பார்டி
- வர்குண்ட்
- ஜரி
# தாமன் மாவட்டம்

## இதனையும் காண்க

- தியூ மாவட்டம்
- தாத்ரா மற்றும் நகர் அவேலி மாவட்டம்
- தாத்ரா & நகர் ஹவேலி மற்றும் தாமன் & தியூ
# தாமன் மாவட்டம்

## இணைப்புகள்

- மாவட்ட அரசின் இணையதளம்
# சாது மிரண்டா

***சாது மிரண்டா*** 2008ல் வெளிவந்த தமிழ் நகைச்சுவைத் திரைப்படமாகும். இதனை சித்திக் இயக்கியிருந்தார், பிரசன்னா, காவ்யா மாதவன், அப்பாஸ் ஆகியோர் முக்கிய கதாப்பாத்திரத்தில் நடித்திருந்தனர்.  
இத்திரைப்படம் 1995ல் வெளிவந்த மலையாளத் திரைப்படமான மன்னார் மாதாய் ஸ்பீக்கிங் என்ற படத்தின் மறு ஆக்கமாகும். இத்திரைப்படத்தில் உதவி ஆசிரியராக சித்திக் பணியாற்றினார்
# சாது மிரண்டா

## நடிகர்கள்

- பிரசன்னா - சுந்தர மூர்த்தி
- காவ்யா மாதவன் - பிரியா
- அப்பாஸ் -ராம் மோகன்
- கருணாஸ் - வெள்ளை
- கோட்டா சீனிவாச ராவ் - வெங்கடேச சபாபதி
- எம். எசு. பாசுகர்
- சார்லி
- வையாபுரி (நடிகர்)
- ராஜா சிறீதர் - சிவா
- மனோஜ் கே. ஜெயன் - டேவிட் ராஜ்
- கனல் கண்ணன்
- சச்சு
- ராஜலட்சுமி
- காயத்ரி பிரியா
- மித்ரா குரியன்
- அனிதா  
:சிறப்புத் தோற்றம்:
- மணிவண்ணன்
- சேது விநாயகம்
- சுவேதா மேனன்
- சிம்ரன்
- தலைவாசல் விஜய்
# சாது மிரண்டா

## விமர்சனம்

பிலிமிபீட் வலைதளத்தில் வந்த விமர்சனத்தில் "படத்தை ஆரம்பித்துவிட்ட பிறகு அதை சீரியஸ் ஆக்ஷன் கதையாகக் கொண்டு போவதா அல்லது சிரிப்புத் தோரணமாகக் கட்டுவதா என்ற மகா குழப்பத்தில் மாட்டிக் கொண்டார் போலிருக்கிறது இயக்குநர்.... சாதுமிரண்டா - 'மிரிண்டா' அளவுக்கு இல்லை, சாதாரண 'கோலி' சோடா!"
# சச்சு

**சச்சு** ( Sachu பிறப்பு 1943) *சரஸ்வதி சுந்தரேசன் ஐயர்* என்ற தனது பெயரை ***சச்சு*** என்று திரையுலகிற்காக சுருக்கமாக மாற்றி கொண்டார். இவர் பழம்பெரும் தமிழ்த் திரைப்பட நடிகையாவார். இவர் பல்வேறு மொழிகளில் 500 இற்கும் மேற்பட்ட திரைப்படங்களில் நடித்துள்ளார். குணச்சித்திரம், நகைச்சுவை, கதாநாயகி என பல்வேறு கதாப்பாத்திரங்களில் நடித்துள்ளார். மேலும் தமிழ் திரையுலகில் இவர் பல திரைப்படங்களில் நகைச்சுவை கதாபாத்திரத்தில் ஏற்று நடித்ததே தமிழக ரசிகர்கள் மனதில் நிலைத்துவிட்டது.
# சச்சு

## திரை வாழ்க்கை

- இவர் 1953 இல் பானுமதி நடித்த ராணி என்ற படத்தில் பத்து வயதாக இருக்கும் பொழுதே குழந்தை நட்சத்திரமாக அறிமுகமானார்.
- இவர் 70களில் கொஞ்சம் பெரிய நடிகையாக வளர்ந்த போது தமிழ் திரையுலகின் முன்னணி நடிகரான எம்ஜிஆர் அவர்களிடம் கதாநாயகியாக நடிக்க வாய்ப்பு தருமாறு கேட்ட போது நீ கொஞ்சம் முக சாயலில் பத்மினி மற்றும் சரோஜாதேவி முகசாயலில் அழகாக இருந்தாலும் உன் குரல் மழலையின் தாக்கம் அதிகமாக உள்ளது அதாவது குழந்தை போல் உள்ளது என்று கூறிவிட்டார்.
- அதன் பிறகு நீ தற்போது நடிக்கும் நகைச்சுவை கதாபாத்திரங்களிலே தொடர்ந்து நடிப்பதில் கவனம் செலுத்து பிறகு நானே எனது திரைப்படங்களில் கதாநாயகியாக நடிக்க முன்மொழிகிறேன் என்று வாக்குறுதியை தந்தார் புரட்சி தலைவர் எம்ஜிஆர் ஆனால் காலம் சச்சுவை இறுதி வரை தமிழ் திரையில் நகைச்சுவை கதாநாயகியாகவே காட்டியது.
- மேலும் சச்சுவை நடிகர் திலகம் சிவாஜி கணேசன் அவர்கள் *சுந்தரேசனின் சுந்தரி* என்று கிண்டலாக அழைப்பார்.
- மேலும் சச்சு தமிழ் சினிமாவில் 60–70 காலகட்டத்தில் அன்றைய தமிழ் திரையுலக முன்னணி கதாநாயகர்களான எம்ஜிஆர், சிவாஜி கணேசன், ஜெய் சங்கர், ரவிச்சந்திரன் ஆகியோர் திரைப்படங்களில் அன்றைய பிரபலமான நகைச்சுவை நடிகர்களான நாகேஷ், தேங்காய் ஸ்ரீனிவாசன், சோ, சுருளி ராஜன், வெண்ணிற ஆடை மூர்த்தி ஆகியோருடன் நடித்துள்ளார்.
# சச்சு

## விருதுகள் மற்றும் பரிந்துரை

- 1991 இல் தமிழக முதல்வராக இருந்த ஜெ. ஜெயலலிதாவிடம் கலைமாமணி விருது பெற்றார். தியாக பிரம்மா கானா சபா விருதினை எம். எஸ். சுப்புலட்சுமியிடம் பெற்றார். மற்றும் 2012 இல் சென்னை ஸ்ரீ கிருஷ்ணா கானா சபா நாடக சூடாமணி விருது கொடுத்தது.
- அதே போல் துணைவன் திரைப்படத்தில் *இடுப்புவலி பாமா*வாக நடித்ததை கண்டு ரசிகர்களிடையே பெரும் வரவேற்பைப் பெற்றது.
# சச்சு

## திரை வரலாறு

- ராணி — முதல் படம்
- சொர்க்க வாசல்
- தேவதாசு
- மாயா பஜார்
- ஷியாமலா
- வீரத் திருமகன்
- பாமா விஜயம்
- ஔவையார்
- அவன் தான் மனிதன்
- தீபம்
- சொர்க்கம்
- காதலிக்க நேரமில்லை
- திக்கு தெரியாத காட்டில்
- ஊட்டி வரை உறவு
- எல்லாம் உன் கைராசி
- சொல்ல துடிக்குது மனசு
- மனசுக்குள் மத்தாப்பு
- ஊருக்கு ஒரு பிள்ளை
- நாங்கள்
- அவதாரம்
- சு சுந்தரி
- டாடா பிர்லா
- கலை அரசி
- தர்மயுத்தம்
- பிரியங்கா (திரைப்படம்)
- ஊமை விழிகள்
- உனக்காக எல்லாம் உனக்காக
- சங்கர் தாதா ஜின்தாபாத்
- அந்தாம் படை
- பிரியசகி
- சம்திங் சம்திங் உனக்கும் எனக்கும்
- சாது மிரண்டா
- ஆட்டநாயகன்
- கௌரவர்கள்
- தில்லு முல்லு
- நையாண்டி
# சச்சு

## சின்னத் திரை

- நந்தினி
# காளிப்பட்டி கந்தசாமி கோயில்

**காளிப்பட்டி கந்தசாமி கோயில்** (*Kalipatti Kandaswamy Temple*) தமிழ்நாட்டில் நாமக்கல் மாவட்டம், காளிப்பட்டி என்னும் ஊரில் அமைந்துள்ள ஒரு முருகன் கோயிலாகும்.
# காளிப்பட்டி கந்தசாமி கோயில்

## வரலாறு

காளிப்பட்டி கந்தசாமி கோயில் 300 ஆண்டுகளுக்கு முற்பட்ட கோயிலாகும். இக்கோயிலுக்குத் தலவரலாறு உண்டு.
# காளிப்பட்டி கந்தசாமி கோயில்

## கோயில் அமைப்பு

இக்கோயிலில் கந்தசாமி சன்னதியும், இராஜகணபதி,இடும்பன், சனீஸ்வரர், வேலாயுதசாமி உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
# காளிப்பட்டி கந்தசாமி கோயில்

## பூசைகள்

இக்கோயிலில் காரணாகம முறைப்படி இரண்டு காலப் பூசைகள் நடக்கின்றன. தை மாதம் முக்கிய திருவிழா நடைபெறுகிறது. ஐப்பசி மாதம் திருவிழா நடைபெறுகிறது. ஆண்டுதோறும் இங்கு நடக்கும் தைப்பூச தேரோட்டம் மிகவும் பிரசித்தி பெற்றது. பொங்கல் வழிபாடு, உருளுதண்டம், காவடியாட்டம், கரகாட்டம், குறவன் குறத்தி, கும்மிப்பாட்டு என்று பாரம்பரியங்கள் கலந்த பல நிகழ்ச்சிகள் நடைபெறும்.
# தேவதையைக் கண்டேன்

***தேவதையை கண்டேன்*** (*Devathaiyai Kanden*) 2005ல் வெளிவந்த தமிழ் திரைப்படமாகும். இதனை பூபதி பாண்டியன் இயக்கியிருந்தார். தனுஷ் (நடிகர்), சிறீதேவி விஜயகுமார், குணால், கருணாஸ், சத்யன் சிவக்குமார், மயில்சாமி, நாசர் (நடிகர்), தலைவாசல் விஜய் ஆகியோர் முக்கிய கதாப்பாத்திரத்தில் நடித்திருந்தனர்.
# அகுவாடா கோட்டை

**அகுவாடா கோட்டை** (*Fort Aguada*) என்பது இந்தியாவின் கோவாவில் உள்ள 17ஆம் நூற்றாண்டைச் சேர்ந்த ஒரு போர்த்துக்கேயக் கோட்டை ஆகும். சிங்குவெரிம் கடற்கரையில் கட்டப்பட்டுள்ள இது அரபிக் கடலை நோக்கியபடி அமைந்துள்ளது. இக்கோட்டையும் இதன் கலங்கரை விளக்கமும் நல்ல நிலையில் பேணப்பட்டுள்ள ஒரு வரலாற்றுச் சின்னமாக விளங்குகின்றன.
# அகுவாடா கோட்டை

## தோற்றமும் வரலாறும்

ஒல்லாந்தரிடமிருந்தும், மராட்டாக்களிடமிருந்தும் இப்பகுதியைப் பாதுகாப்பதற்காக 1613 ஆம் ஆண்டில் இக்கோட்டை கட்டப்பட்டது. அக்காலத்தில் ஐரோப்பாவில் இருந்து வரும் கப்பல்களுக்கான ஒரு அடையாளப் புள்ளியாக இவ்விடம் விளங்கியது. இந்தக் கோட்டை கடற்கரையோரமாக காண்டோலிமுக்குத் தெற்கே மண்டோவி ஆற்றங்கரையில் அமைந்துள்ளது. தொடக்கத்தில் கப்பல் போக்குவரத்துக்குப் பாதுகாப்பாக இருப்பதும், அருகில் உள்ள பார்தேசு துணை மாவட்டத்தைப் பாதுகாப்பதுமே இதன் பணியாக இருந்தது.  
இக்கோட்டைக்குள் இருக்கும் ஒரு நன்னீர் ஊற்றின் மூலம் அப்பகுதிக்கு வரும் கப்பல்களுக்கு நீர் வழங்கினர். இதனாலேயே இதற்கு அகுவாடா என்னும் பெயர் ஏற்பட்டது. அகுவாடா என்பது "நீர்" என்னும் பொருள் தரும் ஒரு சொல். இங்கே நான்கு மாடிகளைக்கொண்ட போர்த்துக்கேயக் கலங்கரை விளக்கம் உள்ளது. 1864ஆம் ஆண்டில் கட்டப்பட்ட இது இவ்வகையில் ஆசியாவிலேயே மிகப் பழமையானது. இக்கோட்டை ஒருகாலத்தில் 79 பீரங்கிகளைக் கொண்டதாக இருந்தது. 2,376,000 கலன்கள் நீரைச் சேமித்து வைக்கக்கூடிய வசதிகள் இங்கே இருந்தன. ஆசியாவின் மிகப் பெரிய நீர் சேமிப்பிடங்களில் ஒன்றாகவும் இது விளங்கியது.  
இக்கோட்டை இரண்டு பகுதிகளாகப் பிரிக்கப்பட்டு உள்ளது. மேற்பகுதி கோட்டையாகவும், நீர் வழங்கும் நிலையமாகவும் தொழிற்பட்ட அதே வேளை, கீழ்ப்பகுதி போர்த்துக்கேயக் கப்பல்களுக்குப் பாதுகாப்பான நிறுத்தும் இடமாக இருந்தது. மேற்பகுதியில், அகழி, நிலக்கீழ் நீர்த்தாங்கி, வெடிமருந்து அறை, கலங்கரை விளக்கம், கொத்தளங்கள் என்பன இருந்தன. போர்க் காலங்களிலும், அவசர தேவைகளுக்கும் பயன்படுத்துவதற்காக இரகசியத் தப்பும் வழி ஒன்றும் இருந்தது. தொடக்கத்தில் கலங்கரை விளக்கம் ஏழு நிமிடங்களுக்கு ஒரு தடவை ஒளியைப் பாய்ச்சுமாறு அமைக்கப்பட்டு இருந்தது. 1834 ஆம் ஆண்டில் இது 30 செக்கன்களுக்கு ஒரு தடவை ஒளி பாய்ச்சும் வகையில் மாற்றி அமைக்கப்பட்டது. 1976ல் இது கைவிடப்பட்டது.
# அகுவாடா கோட்டை

## அகுவாடா கலங்கரை விளக்கம்

அகுவாடா கலங்கரை விளக்கம் கோட்டைக்கு மேற்கில் அமைந்துள்ள ஒரு மலையில் 1864-ல் கட்டப்பட்டது. இது ஆசியாவிலேயே பழமையான கலங்கரை விளக்கம் ஆகும். இது மோர்முகாவ் தீபகற்பத்திற்கும் கலங்குட் கடற்கரைக்கும் இடையில் அமைந்துள்ளது. சுமார் ஒரு நூற்றாண்டு காலம் பணியாற்றிய பிறகு 1976-ல் புதிய கலங்கரை விளக்கத்தால் மாற்றப்பட்டது. பழைய கோவாவில் உள்ள புனித அகசுடசு மடத்தின் இடிபாடுகளில் காணப்பட்ட கலங்கரை விளக்கத்தில் ஒரு பெரிய மணி இருந்தது.
# அகுவாடா கோட்டை

## தாஜ் கோட்டை அகுவாடா ஓய்விடம்

தாஜ் கோட்டை அகுவாடா ஓய்விடம் முன்பு கோட்டை அகுவாடா கடற்கரை ஓய்விட பகுதியாக இருந்தது. இந்த உணவகம் 1974-ல் வரலாற்று சிறப்புமிக்க போர்த்துகீசிய கோட்டை அகுவாடாவின் தளத்தில் திறக்கப்பட்டது.
# பூபதி பாண்டியன்

**பூபதி பாண்டியன்** தமிழகத் திரைப்படத்துறை இயக்குனராவார்..
# பூபதி பாண்டியன்

## பணி

பூபதி பாண்டியன் இயக்குநர் சுந்தர். சியிடம் உதவி இயக்குநராக பணியாற்றிவர். வின்னர், கிரி ஆகிய படங்களுக்கு வசனகர்த்தாக பணியாற்றியுள்ளார்.
# பூபதி பாண்டியன்

## படங்கள்

### இயக்குநராக

| 2005 | *தேவதையக் கண்டேன்* | தமிழ் | 14.01.2005 |  |
| --- | --- | --- | --- | --- |
| 2006 | *திருவிளையாடல் ஆரம்பம்* | தமிழ் | 15.12.2006 |  |
| 2007 | *மலைக்கோட்டை* | தமிழ் | 28.09.2007 |  |
| 2010 | *காதல் சொல்ல வந்தேன்* | தமிழ் | 13.08.2010 |  |
| 2013 | *பட்டத்து யானை * | தமிழ் | 26.07.2013 | } |
# பூபதி பாண்டியன்

## படங்கள்

### வசனம்

- *வின்னர்*
- *கிரி*
# பூபதி பாண்டியன்

## வெளி இணைப்பு

-
# பல்லடம் சஞ்சீவ ராவ்

**பல்லடம் சஞ்சீவ ராவ்** (*Palladam Sanjeeva Rao*; அக்டோபர் 18, 1882 – சூலை 11, 1962) தமிழகத்தைச் சேர்ந்த ஒரு கருநாடக இசை புல்லாங்குழல் வாத்தியக் கலைஞர் ஆவார்.
# பல்லடம் சஞ்சீவ ராவ்

## வரலாறு

கோயம்புத்தூர் மாவட்டம், பல்லடம் என்ற ஊரில் கல்வியாளர்களான ஒரு குடும்பத்தில் பிறந்தார். அவரது தந்தை வெங்கோபாச்சார் ஒரு சமஸ்கிருத பண்டிதர். அத்துடன் 'நோய்களைக் குணப்படுத்தக் கூடியவர்' எனப் பெயர் பெற்றவர்.  
ஜமீந்தார் சத்கல சேலம் நரசையா இசை நுட்பங்கள் தெரிந்தவர். அவர் நோய்வாய்ப்பட்டபோது வெங்கோபாச்சார் அவரைக் குணப்படுத்தினார். இதற்குப் பதிலாக வெங்கோபாச்சாரின் பிள்ளைகளில் ஒருவருக்கு இசை நுட்பங்களை கற்றுக் கொடுக்க ஜமீந்தார் முன்வந்தார். பிள்ளைகளில் மூத்தவரும் பார்வை பாதிக்கப்பட்டவருமான பிரணநாதாச்சார் தெரிவு செய்யப்பட்டு பயிலத் தொடங்கினார். ஆனால் இளையவரான சஞ்சீவ ராவ் இந்தப் பயிற்சியினால் அதிகம் பயனடைந்தார். இரண்டு வருடங்களின் பின் நரசையா காலமாகவே, குடும்பம் சென்னைக்குக் குடி பெயர்ந்தது. அங்கு சஞ்சீவ ராவ் முதலில் கரூர் தேவுடு ஐயரிடமும் பின்னர் சீர்காழி நாராயணசுவாமி பிள்ளையிடமும் வயலின் கற்றுக் கொண்டார். தனது 12ஆவது வயதில் வயலின் கச்சேரிகள் செய்யத் தொடங்கினார்.  
ஒரு சமயம் பார்வை இழந்தவரான சரப சாஸ்திரி (1872-1904) என்பவரின் புல்லாங்குழல் கச்சேரியை சஞ்சீவ ராவ் கேட்க நேர்ந்தது. அதிலிருந்து தான் ஒரு புல்லாங்குழல் வித்துவானாக வரவேண்டும் என்ற எண்ணம் தலைதூக்கவே, சஞ்சீவ ராவ் தனது சகோதரருடன் சாஸ்திரியின் ஊரான கும்பகோணத்துக்குச் சென்று அவரிடம் புல்லாங்குழல் கற்றுக் கொள்ளத் தொடங்கினார். பயிற்சி ஏழு வருடங்கள் தொடர்ந்தது. அவ்வளவு காலமும் உஞ்சவிருத்தி மூலம் தமது வாழ்க்கையை கொண்டு நடத்தினர்.  
சரப சாஸ்திரி தனது 32ஆவது வயதில் காலமானபோது அவர் தனது சொந்த புல்லாங்குழலை சஞ்சீவ ராவிடம் கொடுத்தார். மாலி என அழைக்கப்பட்ட டி. ஆர். மகாலிங்கம் தோன்றும்வரை பல்லடம் சஞ்சீவ ராவ் புல்லாங்குழல் இசை மன்னராக விளங்கினார். வயதில் முதுமையுற்ற மைசூர் வாசுதேவாச்சார் விருதை வாங்க தில்லிக்கு நேரில் போகமுடியவில்லை. ஆனால் பல்லடம் சஞ்சீவ ராவ் மார்ச் 31ஆம் திகதி நேரில் விருதினைப் பெற்றுக் கொண்டார். ஏப்ரல் 16இல் கோயம்புத்தூர் அகில பாரத மாத்வா மகா மண்டல் ஒரு பொது வரவேற்பு ஊர்வலம் நடத்தி கோபாலசுவாமி கோயிலில் வைத்து கன்னட மொழியில் வாழ்த்துப் பத்திரம் வழங்கினர்.  
அடுத்து 21 திகதி தொடக்கம் 23 வரை கும்பகோணத்தில் மூன்று பாராட்டு விழாக்கள் நடந்தன. 21 ஆம் திகதி பஜனை மடத்தில் விழா நடந்தது. விழாவில் வயலின் வித்துவான் இராஜமாணிக்கம் பிள்ளை, வாக்கேயக்காரர் பாபநாசம் சிவன், ஹரிகதை வித்துவான் வதிராஜ பாகவதர் ஆகியோர் பாராட்டிப் பேசினார்கள். பின்னர் வாணி விலாச சபாவிலும், 23 ஆம் திகதி சத்குரு தியாகப்பிரம்ம சமாஜத்திலும் பாராட்டு விழாக்கள் நடந்தன.  
ஏப்ரல் 25ஆம் திகதி சென்னை ஸ்ரீ கிருஷ்ண கான சபாவில் அப்போதைய தமிழ் நாடு நிதி அமைச்சர் சி. சுப்பிரமணியம் முன்னிலையில் சபையின் செயலாளர் மகாராஜபுரம் சந்தானம் ஒரு பாராட்டுப் பத்திரம் படித்தளித்தார். பின்னர் சூன் 27 ஆம் திகதி பெங்களூரில் காயன சமாஜ் அவரை கௌரவித்தது. நவம்பர் 22 ஆம் திகதி திருச்சி மாத்வ மகாஜன சபா பாராட்டுவிழா நடத்தியது.
# பல்லடம் சஞ்சீவ ராவ்

## விருதுகள்

- 1943 ஆம் ஆண்டு சென்னை மியூசிக் அகாதமி சங்கீத கலாநிதி விருது வழங்கி கௌரவித்தது.
- 1943 ஆம் ஆண்டு தி இந்தியன் ஃபைன் ஆர்ட்ஸ் சொசைட்டி சங்கீத கலாசிகாமணி விருது வழங்கியது.
- இவர் புல்லாங்குழலில் வாசித்த "இங்கிலிஷ் நோட்" என்ற இசையைக் கொண்டுள்ள கொலம்பியா இசைத்தட்டில் "வேணுகான சிகாமணி" பல்லடம் சஞ்சீவ ராவ் என பெயர் அச்சிடப்பட்டுள்ளது.
# பல்லடம் சஞ்சீவ ராவ்

## இசைப் பரம்பரை

பல்லடம் நாகராஜ ராவ், திருச்சி இராமச்சந்திர சாஸ்திரி ஆகியோர் இவரது மாணாக்கர்கள்.
# போண்டா மணி

**போண்டா மணி** (*Bonda Mani*, 19 செப்டம்பர் 1963 – 24 திசம்பர் 2023) என அழைக்கபடும் **கேதீஸ்வரன்** தமிழ்த் திரைப்பட நகைச்சுவை நடிகராவார். இவர் இலங்கையிலிருந்து தமிழ்நாட்டுக்கு வந்த ஒரு ஏதிலி ஆவார்.  
மூன்று தசாப்தங்களாக நீடித்த இவரது திரை வாழ்க்கையில் 270 க்கும் மேற்பட்ட படங்களில் இவர் முதன்மையாக நகைச்சுவை மற்றும் துணை வேடங்களில் நடித்துள்ளார். பொங்கலோ பொங்கல் (1997), சுந்தரா டிராவல்ஸ் (2002), வின்னர் (2003), இங்கிலீஷ்காரன் (2005), ஆறு (2005), மருதமலை (2007), கண்ணும் கண்ணும் (2008) ஆகிய படங்களில் நடித்ததற்காக இவர் நன்கு அறியப்பட்டார். [5] இவர் நடித்த படங்களில் ஒற்றை வரி வசனங்களுக்காக அறியப்பட்டார்.
# போண்டா மணி

## ஆரம்பகால வாழ்க்கையும் தொழில் வாழ்க்கையும்

எம். மாரிமுத்து செட்டியார் - மகேசுவரி இணையரின் மகனாக போண்டாமணி 1963 செப்டம்பர் 15 இல் இலங்கையில் மன்னார் மாவட்டத்தில் பிறந்து, வளர்ந்தார் இவருடன் உடன் பிறந்த 16 பேரில் இவர் 15 வது பிள்ளையாவர். 1983 ஆம் ஆண்டு இலங்கையிலிருந்து படகு மூலம் தப்பிச் செல்ல இவரது தாயாரும் இவரது எட்டு சகோதரர்களும் முயன்றனர். ஆனால் இலங்கை உள்நாட்டுப் போரின் உச்சக்கட்டத்தில் இலங்கை இராணுவத்தால் வீசப்பட்ட குண்டுவெடிப்பில் இவர்களின் படகு கவிழ்ந்ததில் அவர்கள் இறந்தனர். இவர் எம். ஜி. ராமச்சந்திரனின் தீவிர ரசிகராக வளர்ந்தார்.  
குமுதத்துக்கு அளித்த ஒரு பிரத்யேக நேர்காணலில், தான் முகவரால் ஏமாற்றப்பட்டதாகவும், அவர் தமிழ்நாட்டில் வேலை வாங்கித் தருவதாக உறுதியளித்ததாகவும், ஆனால் ஐந்து ஆண்டுகள் சிங்கப்பூரில் தங்க வேண்டிய ஒப்பந்தத்தில் போண்டா மணியை கையெழுத்திடச் செய்ததாகவும் கூறப்படுகிறது. பின்னர் இவர் சிதம்பரம் சோழகன்பேட்டை அகதி முகாமில் வசித்து, அண்ணாமலைப் பல்கலைக்கழக கட்டடவேலையில் சித்தாளாக வேலை பார்த்தார். சென்னையில் ராமச்சந்திரா மருத்துவமனை கட்டடவேலைக்கு ஆட்கள் தேவைப்பட்டதை அறிந்து அங்கு சென்றால் பட வாய்ப்புத் தேடலாம் என்ற எண்ணத்தில் வேலைக்குச் சென்றார்.  
மணி ஏழு ஆண்டுகள் தமிழ் திரைப்படத் துறையில் நுழைய முயன்றதாகத் தெரிகிறது, ஆனால் அவரது முயற்சிகள் பலனளிக்கவில்லை. சென்னைவந்து மு. மேத்தா தயாரித்த தென்றல் வரும் தெரு (1994) படத்தில் மணி நடித்தார். தொடர்ந்து வாய்ப்புகள் இல்லாததால் பாண்டிபசார் சாலையோர வணிகர்கள் சங்கத்தில் இரவுக் காவலராக இருந்தார்.  
வி. சேகரின் ஒண்ணா இருக்க கத்துக்கணும் படத்தில் கவுண்டமணி செந்தில் ஆகியோருடன் நடித்தார் அது இவருக்கு திருப்புமுனையை ஏற்படுத்தியது. மேலும் அந்தத் திரைப்படம் நேர்மறையான விமர்சனங்களைப் பெற்றது. ஒண்ணா இருக்க கத்துக்கணும் படத்தில் நடிக்க வாய்ப்பு கிடைத்ததும் அதை இயக்குநர் ஜெய்சுந்தரிடம் இவர் தெரிவித்து, நாளை கவுண்டமணியுடன் நடிக்கபோகிறேன் என்று மகிழ்ச்சியுடன் தெரிவித்தார். அப்போது ஜெய்சுந்தர் சரி சாப்பிட்டாயா என்று கேட்க அதற்கு கேதீஸ்வரன் இப்போதுதான் போண்டா சாப்பிட்டேன் என்றார். அபோது ஜெய்சுந்தர் பசிக்கு போண்டா சாப்பிட்டார் நாளை கவுண்டமணியுடன் நடிக்கிறார். எனவே இரண்டையும் சேர்த்து போண்டா மணி என்று திரைப்பெயரை வைத்துக் கொள்ளும்படி பரிந்துரைத்தார். அதே பெயரை தன் திரைப்பெயராக மாற்றிக் கொண்டார். பின்னர் இவர் ராஜ் டிவி தொலைக்காட்சித் தொடரான கங்கா யமுனா சரஸ்வதி (1998) இல் தொலைக்காட்சியில் அறிமுகமானார், அங்கு அவர் எம். எஸ். விஸ்வநாதன் உள்ளிட்ட மூத்த நடிகர்களுடன் நடித்தார்.  
திரைப்படங்களில் குறிப்பாக வடிவேலுவுடன் இணைந்து நடித்தபோது பேசிய வசனங்கள் புகழ்பெற்றன, அதில் "அண்ணே எதுவும் சொல்லிடாதீங்க அடிச்சுக் கூடா கேப்பாங்க சொல்லிடாதீங்க", மேலும் இங்கிலீஷ்காரன், ஆறு, மருதமலை போன்ற படங்களில் இவரது வசனங்கள் புகழ்பெற்றன. அவ்வப்போது திருமலை (2003) படிக்காதவன் (2009) உள்ளிட்ட படங்களில் விவேக்குடன் இணைந்து பணியாற்றினார். மேலும், வடிவேலுவுடன் இணைந்து பணியாற்றினால்தான் போண்டா மணி அதிக அங்கீகாரத்தையும் புகழையும் பெறுவார் என்று விவேக் அறிவுறுத்தினார். எங்க வீட்டு மீனாட்சி (2021) தொடரின் வழியாக மீண்டும் தொலைக்காட்சிக்கு திரும்பினார், அதில் இவர் ஒரு பாம்பாட்டி வேடத்தில் நடித்தார்.
# போண்டா மணி

## தனிப்பட்ட வாழ்கை

2016 சூனில், போண்டா மணி சில தி.மு.க தொண்டர்களுடன் அ.இ.அ.தி.மு.க கட்சியில் இணைந்தார். போண்டா மணி முதல்வர் ஜெயலலிதாவை நேரில் சந்தித்து அதிகாரப்பூர்வமாக கட்சியில் இணைந்தார். 2020 ஆம் ஆண்டில், இவருக்கு இலங்கை கடவுச் சீட்டுக் கிடைத்தது, ஆனால் நகைச்சுவை நிகழ்ச்சிகளில் கலந்துகொள்ள வெளிநாடு செல்ல விரும்புவதாக இலங்கை அதிகாரிகளிடம் கூறினார்.
# போண்டா மணி

## நடித்த திரைப்படங்களில் சில

- மணிக்குயில் (1993)
- பொன் விலங்கு (1993)
- முறை மாப்பிள்ளை (1995)
- கோயமுத்தூர் மாப்ளே (1996)
- வாழ்க ஜனநாயகம் (1996)
- அருவா வேலு (1996)
- பொங்கலோ பொங்கல் (1997)
- பாரதி கண்ணம்மா (1997)
- நேசம் புதுசு (1999)
- ஸ்ரீ ராஜ ராஜேஸ்வரி (2001)
- கார்மேகம் (2002)
- வின்னர் (2003)
- அன்பு (2003)
- அன்பே அன்பே (2003)
- வசீகரா (2003)
- கலாட்டா கணபதி (2003)
- ஏய் (2004)
- மானஸ்தன் (2004)
- ரிமோட் (2004)
- ஆயுதம் (2005)
- காற்றுள்ளவரை (2005)
- சச்சின் (2005)
- குருச்சேத்திரம் (2006)
- பச்சக் குதிர (2006)
- இலக்கணம் (2006)
- காசு இருக்கணும் (2007)
- மணிகண்டா (2007)
- பிறகு (2007)
- என்னைப் பார் யோகம் வரும் (2007)
- என் உயிரினும் மேலான (2007)
- இயக்கம் (2008)
- கி. மு (2008)
- சிரித்தால் ரசிப்பேன் (2009)
- ஆர்வம் (2010)
- பாடகசாலை (2010)
- வேலாயுதம் (2011)
- வாக்கப்பட்ட சீமை (2012)
- அஞ்சல் துறை (2013)
- திருமதி தமிழ் (2013)
- வாலிப ராஜா (2016)
- சண்டிக் குதிரை (2016)
- சொல்லிவிடவா (2018)
- பட்டு வண்ண ரோசாவாம்
# போண்டா மணி

## தொலைக்காட்சித் தொடர்

- பூவே பூச்சூடவா (2017)
- எங்க வீட்டு மீனாட்சி (2022)
# விக்கிப்பீடியா:Statistics/weekly/2-Feb-2014
# ஐக்கிய அமெரிக்க ஆடவர் தேசிய காற்பந்து அணி

**ஐக்கிய அமெரிக்க ஆடவர் தேசிய சங்கக் காற்பந்து அணி**, பன்னாட்டு சங்கக் காற்பந்தாட்டங்களில் (சாக்கர்) அமெரிக்க ஐக்கிய நாடு சார்பாக விளையாடும் தேசிய அணியாகும். இதனை ஐக்கிய அமெரிக்க சங்கக் காற்பந்துக் கூட்டமைப்பு மேலாண்மை செய்கிறது. வட, மத்திய அமெரிக்க மற்றும் கரீபியன் கால்பந்துக் கூட்டமைப்புப் போட்டிகளில் பங்கேற்கிறது. பிஃபா உலகத் தரவரிசையில் 13வதாகவும் , உலகக் காற்பந்து எலோத் தரவரிசையில் 12வதாகவும் விளங்குகிறது. கடைசி ஆறு உலகக்கோப்பை காற்பந்துகளில் பங்கேற்றுள்ள அமெரிக்கா 1994ஆம் ஆண்டு போட்டிகளை ஏற்று நடத்தியுள்ளது.
# விண்மீன் கொத்துகள்

**விண்மீன்** **கொத்துகள் / விண்மீன் கொத்தணிகள்** (Star clusters) என்பது விண்மீன் தொகுதியைக் குறிக்கின்றது. இவற்றை **விண்மீன் மேகங்கள்** (star clouds) என்றும் அழைப்பர். பரிமாற்று ஈர்ப்பு விசையின் காரணமாக, பேரடையிலுள்ள விண்மீன்கள் ஒன்றிணைந்து கூட்டமாக உள்ளதை *விண்மீன் கொத்துகள்* எனலாம். விண்மீன் கொத்தானது பேரடையின் ஒன்றிணைந்த அமைப்பாகவே இயங்குகிறது. 100 முதல் 1000 விண்மீன்கள் இருக்கும் கூட்டத்தைத் *பேரடை விண்மீன் கொத்து* (Galactic star Cluster) எனலாம். 10,000 விண்மீன்கள் இருக்கும் கூட்டம் *கோளக விண்மீன் கொத்து* (Globular star cluster) எனப்படும்.
# தீ முக்கோணம்

**தீ முக்கோணம் அல்லது எரிதல் முக்கோணம்** (Fire triangle) என்பது பெரும்பான்மையாக தீ வளர அவசியமான உட்பொருள்களை புரிந்துகொள்ள உதவும் எளிய முன்மாதிரி வடிவம்.  
தீ முக்கோணம் என்பது தீ எரிவதற்கு தேவையான வெப்பம், எரிபொருள், ஆக்சிசன் ஆகிய முக்கிய மூன்று மூலகங்கள் பற்றி விளக்குகிறது. இந்த மூலகங்கள் மூன்றும் சரியான விகிதத்தில் கலக்கும்போது தீ உண்டாகிறது. இந்த மூன்றில் ஒன்றை அதிலிருந்து விலக்கும்போது தீ பரவுவதை தடுக்க முடியும். உதாரணமாக தீ பாதுகாப்புப் போர்வை மூலம் ஆக்சிசன் உள் செல்வதைத் தடுத்து தீ பரவுவதைத் தடுக்க முடியும்.
# தீ முக்கோணம்

## தீ நான்முகி

தீ நான்முகத்திண்மத்தில், தீ முக்கோணத்தில் ஏற்கனவே உள்ள மூன்று மூலகங்களுடன் இரசாயன சங்கிலி வேதிவினை என்ற மற்றொரு கூறும் கூடுதலாக சேர்க்கப்படுகிறது. தீ பற்ற ஆரம்பித்த உடன் வெப்பம் உமிழ் வேதிவினை தீயை பரப்ப உதவுகிறது. நுரை தீக்கு தேவையான ஆக்சிசனை தடுத்து சங்கிலி வேதிவினை நடைபெறாமல் செய்யும். தண்ணீர் தீக்கு தேவையான எரிபொருளை தடைசெய்யும். ஹேலோன் நேரடியாக மூலக்கூறுகளுக்கு இடையே செயல்பட்டு சங்கிலி வேதிவினையைத் தடுக்கும்.  
எரிதலின்போது, இரசாயன சங்கிலி வேதிவினை, தீக்கு மேலும் வெப்ப ஆற்றலைக் கூட்டுக்கிறது . முக்கியமாக இலித்தியம், மக்னீசியம், தைட்டானியம், போன்ற உலோகங்களில் (டி வகுப்பு தீ என அழைக்கப்படும்) தீ எரியும் போது, அது இன்னும் முக்கியமான ஆற்றலை வெளியிடும் என்பதைக் கருத்தில் கொள்ள வேண்டும்.  
இந்த உலோகங்கள், தண்ணீர் மற்றும் ஆக்சிஜனுடன் வேகமாக வினைப்பட்டு அதிக ஆற்றலை வெளியிடும். அதனால் இந்தவகை தீயில் தண்ணீரை ஊற்றுவதால் தீ மேலும் வலுப்பெறம், சில நேரங்களில் வெடிக்கவும் வாய்ப்புள்ளது. தைட்டானியம் போன்ற சில உலோகங்களில் கார்பன் டை ஆக்சைடு தீயணைப்பானைப் பயன்படுத்துவது பயனற்றது. எனவே உலர் மணலை இவ்வகைத் தீயில் பயன்படுத்துவதால் இரசாயன சங்கிலி வேதிவினையைத் தடுக்க முடியும்.  
கூடிய விரைவில் நான்முகத்திண்மத்திலுள்ள ஏதாவது ஒரு மூலத்தை தீயிலிருந்து நீக்கும் போது தீயை அணைப்பது எளிதாகிறது.
# தீ முக்கோணம்

## ஆக்சிகரணி

ஆக்சிகரணி(oxidizer) , வேதிவினையில் மற்றொரு வினைபொருள் ஆகும். பொதுவாக வளிமண்டல காற்று குறிப்பாக ஆக்சிசன் வினைபொருளாக தீயில் செயல்படுகிறது. ஆக்சிசன் தீ உட்கொள்வதை தடுக்கும் போது தீ அணைக்கப்படும்.  
எடுத்துக்காட்டாக, தீ பற்ற வைக்கும் போது துருத்தி (குழாய் போன்ற அமைப்பு) மூலம் காற்றை ஊதும் போது தீ அந்த காற்றிலுந்து ஆக்சிசனை எடுத்து வேகமாக வளரும். ஆனால் ஒரு மெழுகுவர்த்தி எரிந்து கொண்டிருக்கும் போது அதன் மீது ஒரு கண்ணாடிக் குவளைக் கொண்டு மூடும் போது அந்த தீ அணைக்கப்படும்.  
தீ பெரும்பாலான சந்தர்ப்பங்களில் நெருப்பைத் தூண்டுவதன் மூலம் உருவாகிறது.அதற்கு பல உதாரணங்கள் உண்டு அவை உராய்வு, தீக்குச்சி, சூடான மின் கம்பி, ஒரு தீப்பொறி போன்றவை ஆகும். மேலும் மின்சாரம், கதிர்வீச்சு மற்றும் அதிக அழுத்தம், வெப்பம் அதிகரித்தலுக்கு காரணமாக அமையும். வெப்பம் அதிகரிக்கும் போது தீப்பிடிக்க வாய்ப்பு அதிகம். ஒரு தீப்பொறி மிகப் பெரிய தீயாக மாற வேதிவினை உதவுகிறது.
எந்த வெப்ப நிலையில் ஒரு திரவம், தீப்பிடிப்பதற்கான ஆவியை தன்னில் உருவாக்குகிறதோ அந்த நிலை அந்த திரவத்தின் பளிச்சீட்டுநிலை(flash point) எனப்படும்.
# தீ முக்கோணம்

## தீயை அணைத்தல்

போதுமான வெப்பம் இல்லாமல் ஒரு தீ உருவாக மற்றும் தொடர்ந்து எரியத் தொடங்காது. எனவே அதிக வெப்பம் உருவாவதைத் தடுக்கும்போது தீ உருவாவதைத் தடுக்கலாம். பெரும்பான்மையாக தண்ணீர் வெப்பத்தைக் குறைக்க உதவுகிறது. வாயு மற்றும் சில பொடிகளின் மூலம் வெப்பத்தைக் குறைப்பதை அறிமுகம் செய்துள்ளனர்.  
மின்சாரத்தை அனைத்து வைப்பதன் மூலமும் மின்சாரத்தால் உருவாகும் வெப்பம் மற்றும் தீயைத் தடுக்க முடியும்.  
எரிபொருள் மேலும் தீயுடன் சேர்வதை தடுப்பதன் மூலம் தீ பரவுவதைத் தடுக்கலாம். .பொதுவாக காட்டில் ஏற்படும் தீக்கு எரிபொருள் முக்கியமான ஒன்று.  
போதுமான அளவு ஆக்சிசன் இல்லாமல் தீ உருவாகவே முடியாது. எனவே ஆக்சிசன் தீயில் சேருவதைத் தடுக்க தீ பாதுகாப்புப் போர்வை அல்லது கார்பன்-டை-ஆக்சைடு தீயணைப்பான் பயன்படுத்தப்படுகிறது.
# தீ முக்கோணம்

## தீயணைக்கும் பணியில் நீரின் பங்கு

நீர், தீ அணைப்பில் இரண்டு முக்கிய பணிகளை செய்கிறது. முதலாவது தீயினால் உருவாகும் வெப்ப மற்றும் இதர கதிர்வீச்சுக்களை தடுக்கும், இரண்டாவது நீர் தீயுடன் எரிபொருள் சேர்வதைத் தடுத்து தீயை குறைக்கும்.
வாயுக்களில் தீ எரியும் போது எரிவதற்குத் தேவையான வாயுவை, நீராவி துளிகளை அதிலிடுவதன் மூலம் தீ தடுக்கப்படும். தீ அணைப்பில் இது வாயு குளிரூட்டல் என அழைக்கப்படுகிறது.  
சில நேரங்களில் தீயை அணைக்க பயன்படுத்தும் பொருள், தீக்கு மேலும் ஆற்றலை தந்து தீயை வலுவாக்கவும். தீப்பிடித்த பொருளை வெடிக்கவைக்கவும் மற்றும் தீயுடன் சேர்ந்து மேலும் தீயா விளைவுகளைத் தர வாய்ப்புள்ளது.எனவே தண்ணீரை அணைத்து தீக்கும் பயன்படுத்தக் கூடாது.  
தீயை அணைக்க தண்ணீரை பயன்படுத்த கூடாத இடங்கள் பின்வருமாறு
- மின்சாரம் பாயும் இடங்கள் – நீர், மின்சாரத்தை கடத்தும் என்பதால் மின்சாரம் பாயும் இடங்களில் நீரை பயன்படுத்தக் கூடாது.
- நீரகக்கரிமத் தீகளில் – நீரகக்கரிமத்தின் அடர்த்தி தண்ணீரை விட குறைவு என்பதால் தீ தண்னீரில் மிதந்து வேறு இடத்தில் பரவ வாய்ப்புள்ளது.
- உலோகங்களில் தீ – உலோகங்களில் தீ பற்றி எரியும் போது நீரை உபயோகம் செய்வதன் மூலம் நீர் அந்த உலோகத்துடன் மேலும் வேதிவினை புரிந்து தீக்கு மேலும் ஆற்றலை கொடுக்கும்.  
மேலே குறிப்பிட்ட இடங்களில் தீயை அணைக்க நீருடன் சில சர்ப்பிகளை (additives) சேர்த்து பயன்படுத்தலாம் அவை பின்வருமாரு:  
- வெப்பத்தை உட்கவரும் நீரை விட அதிக அடர்த்தி உடைய நீர் சர்ப்பிகள்.
- நீரில் நுரையை உருவாக்கும் சர்ப்பிகளை பயன்படுத்தும் போது நுரை நீரைவிட குறைவான அடர்த்தி என்பதால் அது நீரில் மிதந்து தீயை அணைக்கும்.
- நீர் சர்ப்பிகள் பொதுவாக சில சிறப்பு வகையான தீயை அணைக்கவே பயன்படுத்துவார்கள்( வகுப்பு A மற்றும் வகுப்பு B இணைந்த தீக்கு மற்றும் வகுப்பு A மற்றும் வகுப்பு B மற்றும் F)
# ஈர்ப்புப் புலம்

**ஈர்ப்புப் புலம்** (Gravitational field) என்பது இரு திணிவுகள் ஒரு குறிப்பிட்ட தொலைவினால் பிரிக்கப்பட்டுள்ளபோது, ஒன்று மற்றொன்றின் மீது ஈர்ப்பியல் விசையைச் செயல்படுத்துகின்றது. இதனைத் தொலைவியல் செயல் (action at a distance) என்கிறோம். அவை, ஒன்றையொன்று தொடாமல் இருப்பினும், இந்த இடைவினையாது (ஒரு விசை தொமிற்படும்) நிகழும். இந்த இடைவினையைப் புலம் எனலாம். ஒரு புள்ளியில் வைக்கப்பட்ட துகள் அல்லது பொருள் அதனைச் சுற்றி ஈர்ப்பை ஏற்படுத்திக் கொள்ளும் இடத்தை *ஈர்ப்புப் புலம்* என்கிறோம். வேறொரு துகளை இப்புலத்தினுள் கொண்டு வந்தால், அதில் ஈர்ப்பியல் கவர்ச்சி விசையை ஏற்படுத்தப்படும்.  
இவ் ஈர்ப்பு விசையை பின்வரும் தொடர்பு மூலம் கணிக்கலாம்  
:<math>F=G\frac{m_1 m_2}{R^2}</math>,  
இங்கு G — ஈர்ப்பியல் மாறிலி, அண்ணளவாக 6.67×10<sup>−11</sup>&nbsp;N·(m/kg)<sup>2</sup>, R — புள்ளிகளுக்கிடையேயான தூரம்.
# ஈர்ப்பு அழுத்தம்

**ஈர்ப்பு அழுத்தம்** (Gravitational potential) என்பது ஈர்ப்புப் புலத்திற்கு எதிராக, ஒரு புள்ளியிலிருந்து தொலைவிற்கு ஓர் அலகு நிறையுள்ள பொருளை நகர்த்தும் போது செய்யப்படும் வேலையின் அளவு, அப்புள்ளியில் *ஈர்ப்பு அழுத்தம்* என வரையறுக்கப்படுகிறது. இது ஒரு எண்மதிப்பும் திசையும் கொண்ட அளவு ஆகும். இதனுடைய அலகு **நியூட்டன் மீட்டர் கிலோகிராம் <sup>−1</sup>** (Nmkg<sup>−1</sup>) ஆகும்.ஒரு பொருளை ***தூக்கு வதற்கு*** செய்யும் வேலை.  
அவ் உடலின் மேற்பரப்பில் அமைந்துள்ளன.]]
# திண்மப் பொருள்

**திண்மப் பொருள்** (Rigid body) என்பது புறவிசைகள் செயல்படும்போது பொருள் ஒன்று, தனது வடிவத்தில் அல்லது பருமனில் மாற்றமடையாமல் இருக்கும் பொருள் ஆகும். விசையின் மதிப்பு அதிகமாக இருந்தாலும் அந்த விசை செயல்படும் பொருளின் வடிவத்திலோ அதாவது அப்பொருளிலுள்ள இரு துகள்களின் இடையே உள்ள தொலைவு மாறாமல் இருக்கும்.
நடைமுறையில் எந்தப் பொருள்களும் முழுமையான திண்மப் பொருட்கள் அல்ல. புறவிசைகள் செயல்படும்போது, எல்லாப் பொருள்களும் மிகச் சிறிய அளவாவது உருவமாற்றம் அடையும். அம்மாற்றமானது புறக்கணிக்கத்தக்க அளவில் மிகச் சிறியதாக இருக்கும் பொருட்கள் *திண்மப் பொருட்கள்* என அழைக்கப்படுகின்றன.
# அகரமுதலி

**அகரமுதலி** அல்லது **அகராதி** (*Dictionary*) என்பது ஒரு மொழியில் உள்ள சொற்களை அகர வரிசைப்படி தொகுத்து, அவற்றுக்கான பொருளைத் தரும் நூல். சில சமயங்களில் அச்சொற்கள் தொடர்பான வேறுபல விவரங்களையும் இது உள்ளடக்கி இருக்கும். அகராதி என்ற சொல் அகரம், ஆதி என்ற இரண்டு சொற்களின் சேர்க்கையாலானது (அகரம் + ஆதி = அகராதி). இந்த நூலிலே சொற்கள் அகர வரிசையில் அமைக்கப்பட்டிருக்கும். ஒரே சொல்லில் தொடங்கும் சொற்கள், அவற்றில் இரண்டாவது எழுத்தைக் கொண்டு அகர வரிசைப்படுத்தப்படும். இவ்வாறே சொல்லின் இறுதி எழுத்து வரை அகரவரிசை பின்பற்றப்படும்.
# அகரமுதலி

## வகைகள்

ஒரு மொழியிலுள்ள சொற்கள் அனைத்தையும் அகர முதலிய எழுத்து வரிசையில் அமையும்படி ஒரு சேரத் தொகுத்து, அவற்றின் பொருள்களை, அம்மொழியாலேனும், பிறமொழியாலேனும் விளக்கும் நூல் அகராதி எனப்படும். அகராதி என்னும் சொல்லின் 'ஆதி' என்னும் சொல் வடமொழி என்பதால், மொழிஞாயிறு பாவாணர் அகரமுதலி என்று அழைத்தார். சொல்லின் பொருளைத் தவிர, அதன் தோற்றம், ஆட்சி, அது வந்துள்ள நூல், இடம் முதலியவற்றையும் பெரிய அகராதிகளில் காணலாம். இவ்வாறு பொதுப்பட அமைந்துள்ள சொல்லகராதியேயன்றி, ஏதேனும் ஒரு பொருட்கு அல்லது, ஒரு தொழிற்குரிய சொற்கள், சொற்களின் தோற்றம், ஒரு நாட்டின் பல பகுதிகளிலும் வழங்கும் மொழிபேதங்கள் (Dialects) இவற்றைப் பற்றித் தனித்தனி அகராதிகள் தோன்றுதலும் உண்டு. அன்றியும், ஏதேனும் ஒரு நூலில் வந்துள்ள முக்கியமான சொற்களைத் தேர்ந்தெடுத்து, அவற்றை அகராதி முறையில் அமைத்து, அவை வந்துள்ள இடங்களையும் சுட்டி, அந்நூலின் பிற்சேர்க்கையாகவேனும் தனிப்படவேனும் வெளியிடுதலும் உண்டு. இவ்வகை முறையில் அமைந்துள்ளதற்கு அருஞ்சொல் அகராதி என்று பெயர்.  
இங்ஙனமன்றி, ஒரு நூலிலுள்ள முக்கிய சொற்களை அல்லது பொருட்கூறுகளைத் தொகுத்து அவற்றை அகர வரிசைப்படுத்தி, அவற்றின் கீழ், அவை பயின்றுள்ள தொடர்களையும் இடங்களையும் தருவது பிறிதொருவகை அகராதி. இதனை ஆங்கிலத்தில் கங்கார்டன்ஸ் (Concordance) என்பர். சொற்களைப் பற்றியது சொற்கோவை-அகராதி (Verbal concordance) எனவும், பொருட் கூறுகளைப் பற்றியது பொருட் கோவை-அகராதி (Real concordance) எனவும் கூறத்தகும். திருக்குறள் முதலிய தலைசிறந்த நூல்களுக்கு இவ்வகை அகராதிகள் இயற்றல் பெரும் பயன் அளிக்க வல்லது. மேற்குறித்த அகராதி வகைகளேயன்றி, கலை முதலிய அறிவுத் துறைகள் பற்றிய சொற்களை முறைப்படுத்தி அருஞ்சொற்களை விளக்குவதும் ஒருவகை அகராதியாகும். இதனை அறிவுத்துறை அருஞ்சொல் விளக்க அகராதி (Glossary) என்னலாம்.
# அகரமுதலி

## நிகண்டும், உரியியலும்

இந்நிகண்டுகள் கடின பதங்களுக்கு மாத்திரம் பொருள் கூறின. வெளிப்படு சொல்லே கிளத்தல் வேண்டா என்பது தொல்காப்பியம். அன்றியும் ஆன்றோராட்சியில் வந்த செஞ்சொற்களை நிரலேகொடுத்து, அவற்றை விளக்குதலும் நிகண்டுகளின் நோக்கமாய் அமைந்தது. வழக்கெனப்படுவது உயர்ந்தோர் மேற்றே என்று தொல்காப்பியம் கூறுவது இதனை வலியுறுத்தும். சொற்களை ஆராய்ந்து தேர்ந்தெடுத்து, அவை வழங்கு முறை இவ்வாறு என்பதைத் துணிதலும் இந்நிகண்டுகளின் பிறிதொரு நோக்கம்.  
நிகண்டுகளின் வழிவழியே வந்ததுதான் அகரமுதலி. இப்பெயர் முதன்முதலிற் காணப்படுவது, கி. பி. 1594-ல் இயற்றி முடித்த அகராதி நிகண்டு என்ற நூலின் பெயரிலேயாகும். இதன் ஆசிரியர் சிதம்பர ரேவண சித்தர் என்னும் **வீரசைவப் புலவர்**. இவர் இட்ட பெயரே, இப்பொழுது 'டிக்ஷனரி' (Dictionary) என்று ஆங்கிலத்திற் கூறும் நூலுக்குரிய தமிழ்ப் பெயராய் அமைந்துவிட்டது.  
அகராதிகள் தோன்றுவதற்குமுன் இருந்த நிகண்டுகள் மனப்பாடஞ் செய்வதற்கு என்று ஏற்பட்டன. முற்காலத்தில் அச்சுப்பொறி இல்லாததால் மனப்பாடமே வேண்டப்படுவதாயிற்று. சுமார் கி. பி. 10 ஆம் நூற்றாண்டிலிருந்து நிகண்டுகளின் வரலாறு நமக்குத் தெளிவாயுள்ளது. தமிழில் முதன்முதல் தோன்றிய நிகண்டு திவாகரம் என்பதாகும். இவ்வகை நிகண்டுகளில் முக்கியமானவற்றிலுள்ள சொற்களை யெல்லாம் திரட்டிச் சதுரகராதி தந்துள்ளது. ஆங்கிலத்தில் டாக்டர் ஜான்சன் தமது அகராதியை 1755-ல் வெளியிட்டனர். இதற்குச் சுமார் 25 ஆண்டுகட்கு முன்பாகவே சதுரகராதி தோன்றியதாகும். வரலாற்றைக் காணும் போது, பல குறைகள் தெரியவரும். பொதுவாக அகரமுதலி வேலை, மேலும் மேலும் நடைபெற்றுக்கொண்டே செல்லவேண்டியது என்பதை மறக்கலாகாது.  
மொழியின் வளர்ச்சி, நமது வாழ்க்கையின் வளர்ச்சியைப் பொறுத்தது. இம்மொழி வளர்ச்சிக்குச் சொல்லின் வளர்ச்சி, ஒரு சிறந்த அறிகுறியாயுள்ளது. நமது வாழ்க்கை வளமுறுவதானால், சொற்கள் பெருகிக் கொண்டுதான் செல்லும். அகரமுதலி வேலைக்கு எல்லையே இல்லை. குறைபாடுகளைத் திருத்துவதும் சொற்களின் பிறப்பு வரலாற்றை மொழிநூல் முறையில் உணர்த்தி, காலம் கணிப்பதுபோல் விவரங்கள் தருவதும், சொல்லின் வடிவங்களையும் பொருள்களையும் காலக்கிரமத்தில், வரலாற்று முறையில் நிறுவி, இன்ன சொல் இன்ன காலத்தில் இன்ன வடிவம் பெற்றது, இன்ன சொல் இன்ன காலத்தில் இன்ன பொருள் பெற்றது என்பன முதலிய விவரங்களை நூல்களின் ஆதாரங்கொண்டு தெளித்து உணர்த்துவதும், புதுச்சொற்களைச் சேர்ப்பதும் கலைக் குறியீட்டு மொழி அகராதிகளையும், கொடுந்தமிழ், திசைச் சொல் பற்றிய அகராதிகளையும் சொற்பிறப்பு அகரமுதலிகளையும் இயற்றுவதும் தமிழ் மொழி வளர்ச்சிக்கு இன்றியமையாத பெருஞ்செயல்களாகும். சுருங்கச் சொல்லின், ஆங்கிலத்திலுள்ள நூதன ஆங்கிலப் பேரகராதி (New English Dictionary) யின் முறைகளை முற்றும் தழுவி, ஒரு தமிழ்ப் பேரகராதி இயற்றுதல் தமிழ் அறிஞர்களது கடமைகளில் ஒன்றாகும்.
# சிங்கிஸ் ஐத்மாத்தவ்

**சிங்கிஸ் அயித்மாத்தொவ்** (12 திசம்பர் 1928 – 10 சூன் 2008) ரஷ்ய மற்றும் கிர்கிஸ் ஆகிய இரண்டு மொழிகளிலும் சிறந்த எழுத்தாளர். கிர்கிஸ்தான் இலக்கியத்தில் நன்கறியப்பட்ட நபர் ஆவார். இவரின் குறிப்பிடத்தக்க புதினங்கள் முதல் ஆசிரியர், குல்சாரி, ஜமீலா, சிகப்பு துண்டு அணிந்த என் சிறிய லின்டன் மரம், வெள்ளைக் கப்பல், அன்னை வயல் ஆகும் இவரின் பல புதினங்கள் உலகின் ஐம்பதுக்கும் மிகுதியான மொழிகளில் மொழிபெயற்கப்பட்டுள்ளன. பல புதினங்கள் திரைப்படமாகவும் எடுக்கப்பட்டுள்ளது. இவரின் அன்னை வயல் என்ற குறுநாவல் தமிழில் பூ. சோமசுந்தரத்தால் மொழிபெயர்கப்பட்டு 1966 இல் முதல் பதிப்பாகவும், 1985 இரண்டாம் பதிப்பாகவும் ராதுகா பதிப்பகத்தால் வெளியிடப்பட்டுள்ளது.
# கௌதமி

**கௌதமி** (பிறப்பு:2 சூலை 1965) இந்தியத் திரைப்பட நடிகையாவார். இவர் தமிழ், தெலுங்கு, மலையாளம், இந்தி, கன்னடம் உள்ளிட்ட பல்வேறு மொழித் திரைப்படங்களில் நடித்துள்ளார். தொலைக்காட்சித் தொகுப்பாளர், ஆடை வடிவமைப்பாளர், தொலைக்காட்சி நாடக நடிகை, தொலைக்காட்சி நிகழ்ச்சி நடுவர் என பல்வேறு துறைகளில் வேலை செய்துள்ளார்.
# கௌதமி

## வாழ்க்கைக் குறிப்பு

ஆந்திராவின் ஸ்ரீகாகுளம் மாவட்டத்தில் சேஷகிரி ராவ் - வசுந்தரா தேவி இணையரின் மகளாக 2 ஜூலை 1965ஆம் நாள் பிறந்தார்.
# கௌதமி

## அரசியல் வாழ்க்கை

### பாஜக (1997 - 2023)

1997 முதல் பாஜக உறுப்பினராக இருக்கும் கௌதமி அக்கட்சியின் இளைஞர் அணியின் துணைத் தலைவராகவும் இருந்தார். 1997ஆம் ஆண்டு அத்வானி முன்னிலையில் பாஜகவில் இணைந்த கௌதமி அடல் பிகாரி வாஜ்பாய் அவர்களுக்காக தமிழ்நாடு, ஆந்திரா, கர்நாடக மாநிலங்களில் பிரச்சாரம் செய்தார். தனது மகள் பிறந்ததற்கு பின் சில காலம் அரசியலை விட்டு ஒதுங்கி இருந்த கௌதமி, 2017 ஆம் ஆண்டு மீண்டும் பாஜகவுக்கு திரும்பினார். 2021 தமிழக சட்டமன்றத் தேர்தலில் ராஜபாளையம் தொகுதி பாஜக பொறுப்பாளராக இருந்தார். On 23 அக்டோபர் 2023 அன்று, தனது சொத்துக்களை பறித்த நபருக்கு பாஜகவின் மூத்த தலைவர்கள் உதவுவதாக குற்றம் சாட்டி அக்கட்சியில் இருந்து விலகினார் கௌதமி.
# கௌதமி

## அரசியல் வாழ்க்கை

### அஇஅதிமுக (2024 முதல்)

14 பிப்ரவரி 2024, பொதுச்செயலாளர் எடப்பாடி பழனிசாமி முன்னிலையில் அதிமுகவில் இணைந்தார். 21 அக்டோபர் 2024 அன்று, அதிமுகவின் கொள்கை பரப்பு துணைச் செயலாளராக நியமிக்கப்பட்டார்.
# கௌதமி

## நடித்த தமிழ்த் திரைப்படங்கள்

- ரிக்சா மாமா
- பணக்காரன்
- குரு சிஷ்யன்
- அபூர்வ சகோதரர்கள்
- ராஜா சின்ன ரோஜா
- ராஜா கைய வச்சா
- ருத்ரா
- தேவர் மகன்
- நம்மவர்
# கௌதமி

## விருதுகள்

- 1990 – தமிழ்நாடு மாநில திரைப்பட விருது சிறப்பு பரிசு - **நம்ம ஊரு பூவாத்தா**
- 1991 – சிறந்த நடிகைக்கான பிலிம்பேர் விருது - தமிழ் - *நீ பாதி நான் பாதி*
- 1991 – சினிமா எக்ஸ்பிரஸ் விருதுகள் - சிறந்த தமிழ் நடிகை- *நீ பாதி நான் பாதி*
- 2009 – விஜய் விருதுகள் (சிறந்த ஆடையமைப்பாளர்) - *தசாவதாரம் (2008 திரைப்படம்)*
# கௌதமி

## தொலைக்காட்சித் தொடர்கள்

- இந்திரா (கலைஞர் தொலைக்காட்சி) - இந்திரா
- அபிராமி (கலைஞர் தொலைக்காட்சி) - அபிராமி/சரண்யா/நந்தா
# மரபணு மாற்றப்பட்ட உணவு பற்றிய சர்ச்சைகள்

தற்காலத்தில் வழமையான பயிர்களும் மரபணு மாற்றுப் பயிர்களும் பயிரிடப்படுகின்றன. இவற்றில் மரபணு மாற்றப்பட்ட பயிர்களுடனும் அவற்றிலிருந்து பெறப்படும் உணவு மற்றும் பிற உற்பத்திகளுடனும் தொடர்புபட்ட பல்வேறு சர்ச்சைக்குரிய விடயங்கள் **மரபணு மாற்றப்பட்ட உணவு பற்றிய சர்ச்சைகள்** என்ற இக்கட்டுரை மூலம் ஆராயப்படுகின்றன. நுகர்வோர், அரசாங்க உத்தியோகத்தர்கள், அரச சார்பற்ற நிறுவனங்கள் மற்றும் விஞ்ஞானிகளால் இச்சர்ச்சைகள் எழுப்பப்பட்டுள்ளன. இவர்கள் மரபணு மாற்றப்பட்ட பயிர்களிலிருந்து பெறப்படும் உணவின் பாவனை, பயிர்களை மீள்விதைத்தல் போன்ற பல்வேறு விடயங்கள் பற்றிய சர்ச்சைகள் வெளிப்படுத்தப்பட்டுள்ளன. உணவுப்பயிர்களின் DNAஐ மாற்றம் செய்வதனால் மரபணு மாற்றப்பட்ட பயிர்கள் உருவாக்கப்பட்டு அவற்றிலிருந்து மரபணு மாற்றப்பட்ட உணவுகள் விளைச்சலாகப் பெறப்படுகின்றன. எனினும் செயற்கைத் தேர்வு மூலம் (உதாரணமாக மகரந்தமணிகளை இடம் மாற்றி வெவ்வேறு பயிர் வகைகளைக் கலந்து உருவாக்கும் பழமையான விவசாய முறை) மரபணு மாற்றல் தொழில்நுட்பம் அல்ல. அதியுயர் தொழில்நுட்பம் மூலம் சம்பந்தமல்லாத உயிரினங்களின் மரபணுக்களை மாற்றி உருவாக்கலே மரபணு மாற்றல் தொழில்நுட்பமாகும். இத்தொழில்நுட்பம் பற்றிய பல சர்ச்சைகள் உள்ளன. எனினும் இவ்வுணவுகள் நேரடியாக மனிதனில் நோயேற்படுத்துவதில்லை என அறியப்பட்டுள்ளது. எனினும் பொருளாதார ரீதியாகப் பெரும் பாதிப்பை ஏற்படுத்தலாம் எனக் கருதப்படுகின்றது.
# மரபணு மாற்றப்பட்ட உணவு பற்றிய சர்ச்சைகள்

## மரபணு மாற்றப்பட்ட பயிர்கள், உணவுகள் மூலம் எதிர்பார்க்கப்படும் நன்மைகள்

- உணவு பழுதடைதல் குறைக்கப்படல். உணவு பழுதடைதலை எதிர்க்கும் மரபணுக்களைப் புகுத்துவதன் மூலம் ஆப்பிளின் மரபணு மாற்றப்பட்ட வகைகள் உருவாக்கப்பட்டுள்ளன.
- போசாக்குப் பெறுமானத்தை அதிகரித்தல். உலகில் போசாக்கின்மை பிரச்சினையைக் குறைப்பதற்காக தங்க அரிசி போன்ற மரபணு மாற்றப்பட்ட உணவு வகைகள் உருவாக்கப்பட்டுள்ளன.
- வறட்சி, குளிர், நைதரசன் பற்றாக்குறை போன்றவற்றைத் தாங்கக்கூடியதாக இருத்தல்.
- களைநாசினிகளுக்கு எதிர்ப்புத் தன்மையைப் பெற்றிருத்தல்
- பூச்சிகள், பக்டீரியா மற்றும் தீநுண்மம் ஆகியவற்றுக்கு எதிர்ப்பைப் பெற்றிருத்தல்
- இயற்கை டீசல் போன்ற இயற்கை எரிபொருட் பதிலீடுகளை உருவாக்க உதவல்
# மரபணு மாற்றப்பட்ட உணவு பற்றிய சர்ச்சைகள்

## பிரதான சர்ச்சைகள்

### சாதாரண பயிர்களின் வித்துக்களைப் பாதித்தல்

ஏனைய வழமையான பயிர்கள் போலவே மரபணு மாற்றப்பட்ட பயிர்களும் பயிரிடப்படுகின்றன; ஏனைய தாவரங்கள் போலவே இவையும் மகரந்தங்களைப் பரப்புகின்றன. இவ்வாறான மரபணு மாற்றப்பட்ட பயிர்கள் வேறாகப் வழமையான பயிர்களிலிருந்து பிரிக்கப்பட்டு பயிரிடப்படுவாதில்லை. பொதுவாக மரபணு மாற்றப்பட்ட பயிர்களின் விதைகளை உருவாக்கும் பல்நாட்டுக் கம்பனிகள் இவ்விதைகளின் இரண்டாந் தரம் சாதாரணமாக இனப்பெருக்கும் ஆற்றலை அழித்து விடுகின்றன. அவ்வாறு முளைத்தாலும் இரண்டாந்தரம் இவை நல்ல விளைச்சலைக் கொடுப்பதில்லை. எனவே இவற்றின் மகரந்தங்கள் சாதாரண பயிர்களைக் கருக்கட்டி உருவாகும் வித்துக்களும் நல்ல விளைச்சலைத் தருவதில்லை. எனவே சாதாரண வித்துக்கள் என நம்பி விதைக்கும் மற்றைய விவசாயிகள் பெரும் நட்டத்துக்கு ஆளாகலாம்.
# மரபணு மாற்றப்பட்ட உணவு பற்றிய சர்ச்சைகள்

## பிரதான சர்ச்சைகள்

### நன்மை பயக்கும் உயிரினங்களைப் பாதித்தல்

*Bacillus thuringiensis* (Bt) போன்ற மண் வாழ் பக்டீரியாக்களின் விஷம் சுரக்கும் (மனிதருக்குக் கேடில்லை) மரபணுக்கள் சில மரபணு மாற்றப்பட்ட தாவரங்களில் உட்புகுத்தப்பட்டுள்ளன. இவ்விஷம் இப்பயிர்களைப் பாதிக்கும் பூச்சிகளுக்கு இறப்பை ஏற்படுத்தும். எனினும் பயிருக்கு ஆபத்தை ஏற்படுத்தாத அல்லது நன்மை விளைவிக்கும் சில உயிரினங்களுக்கும் Bt மரபணு புகுத்தப்பட்டுள்ள பயிர்களால் சுரக்கப்படும் விஷம் ஆபத்தாகலாம் எனக் கண்டறியப்பட்டுள்ளது. உதாரணமாக சில வண்ணத்துப் பூச்சிகள் இவ்விஷத்தால் அழிகின்றன எனக் கண்டறியப்பட்டுள்ளது. தீமை பயக்கும் பூச்சிகளை உண்டு விளைச்சலை அதிகரிக்க உதவும் ஊனுண்ணிகளும் இவ்விஷத்தால் பாதிக்கப்படுகின்றது.
# மரபணு மாற்றப்பட்ட உணவு பற்றிய சர்ச்சைகள்

## பிரதான சர்ச்சைகள்

### உயிர்ப்பல்வகைமை பாதிப்படைதல்

நேரடியாகவோ மறைமுகமாகவோ மரபணு மாற்றுப்பயிகள் உயிர்ப் பல்வகைமையைப் பாதிக்கலாம் எனக் கருதப்படுகின்றது. மரபணு மாற்றுப் பயிர்கள் பூச்சிநாசினி, களைநாசினிகளைத் தாங்கும் வகையில் உருவாக்கப்பட்டுள்ளன. எனினும் இதனால் பூச்சிநாசினி மற்றும் களைநாசினிகளின் பாவனை அதிகரித்து உயிர்ப்பல்வகைமை பாதிக்கப்படலாம் எனக் கருதப்படுகின்றது. ஐக்கிய அமெரிக்காவிலும் இந்தியாவிலும் இது தொடர்பாக மரபணு மாற்றப்பட்ட பருத்தியில் நடத்தப்பட்ட ஆராய்ச்சியில், ஐக்கிய அமெரிக்காவை விட இந்தியாவில் உயிர்ப்பல்வைமை அதிகளவாகப் பாதிக்கப்பட்டுள்ளமை கண்டறியப்பட்டுள்ளது.
# மரபணு மாற்றப்பட்ட உணவு பற்றிய சர்ச்சைகள்

## பிரதான சர்ச்சைகள்

### புதிய பீடைகள் உருவாதல்

Bt பயிர்களுக்கு எதிர்ப்புத்தன்மையுடைய பல்வேறு புதிய பீடைகள் உருவாகியுள்ளன. உதாரணமாக சீனாவில் பயிரிடப்பட்ட Bt பருத்திக்கு எதிர்ப்புத்தன்மையுடைய மைரிட் எனும் பூச்சியினம் விருத்தியடைந்துள்ளது. இந்த மரபணு மாற்றப்பட்ட பருத்தி பயிரிடப்பட்டு சில வருடங்களுக்குள் இது நடைபெற்றது. Bt பருத்தியால் பெறப்பட்ட நன்மைகள் இதனால் சீர்குலைந்தன.
# சிட்னி துடுப்பாட்ட அரங்கம்

**சிட்னி துடுப்பாட்ட அரங்கம்** ஆஸ்திரேலியாவின் சிட்னி நகரில் உள்ள உலகின் மிக பெரிய துடுப்பாட்ட விளையாட்டுத் திடல் ஆகும் ஆகும். இதில் பல பன்னாட்டுப் போட்டிகள் நடைபெற்றுள்ளன. இந்த அரங்கில் ரக்பி, ஆஸ்திரேலிய கால்பந்துப் போட்டி மற்றும் பல போட்டிகளும் நடைபெறுகின்றன. இது நியூ சவுத் வேல்ஸ் அணிக்கு சொந்தமான விளையாட்டரங்கம் ஆகும். இது எஸ்சிஜி டிரஸ்ட்டினால் கவனிக்கப்படுகிறது.
# சிட்னி துடுப்பாட்ட அரங்கம்

## வரலாறு

1811 ஆம் ஆண்டு நியூ சவுத் வேல்சின் ஆளுநர் லாச்லன் மச்கோரி இரண்டாம் சிட்னி என்ற ஒரு இடத்தை உருவாக்கினர். அது ஒன்று அரை மைல் அகலமும் ஆக்ஸ்போட் தெருவை தெற்கிலும் ரண்ட்விக் ரேஸ் கோர்ஸை வடக்கிலும் கொண்டிருந்தது. இது 1850ஆண்டுவாக்கில் குப்பை போடும் இடமாக இருந்தது. இதை விளையாட்டிற்குப் பயன்படுத்தவில்லை. பின்பு இரண்டாம் சிட்னியின் தெற்கு பகுதியான விக்டோரியா பரக்க்ஸ் ஆங்கிலேய ராணுவத்திற்குப்பரிசாகக் கொடுத்தார்கள். அதை ஆங்கிலேயர்கள் புல்வெளி தோட்டம் போல் பயன்படுத்தினர். மற்றும் அதை ராணுவ வீரர்கள் விளையாடும் கிரிக்கெட் மைதானமாக வைத்தனர். இரு ஆண்டுகளுக்குப் பின்பு, விக்டோரியா பரக்க்ஸ் ஒரு அணியை உருவாக்கினார். அதற்கு கேரிசன் அணி என்று பெயர் வைத்தார். அதன் பின் விளையாட்டுத் திடலை கேரிசன் விளையாட்டுத் திடல் என்று அழைத்தனர். இந்த விளையாட்டுத் திடலை பெப்ருவரி 1854 இல் திறந்தனர்.
# காஞ்சனா 2

**முனி 3 : கங்கா** 2014ம் ஆண்டு திரைக்கு வந்த தமிழ் நகைச்சுவை திகில் திரைப்படம். ராகவா லாரன்ஸ் இந்த திரைப்படத்தை எழுதி இயக்கயுள்ளார் மற்றும் கதாநாயகனாகவும் நடித்துள்ளார். இந்த திரைப்படத்தில் தெலுங்குத் திரைப்படத் தயாரிப்பாளர் பெல்லம்கொண்ட சுரேஷ் தயாரித்துள்ளார். இந்த திரைப்படம் முனி திரைப்பட வரிசையில் மூன்றாம் பாகம் ஆகும். இந்த திரைப்படத்தில் ராகவா லாரன்ஸ், டாப்ஸி, நித்யா மேனன், கோவை சரளா மற்றும் பல நடிகர்கள் நடிக்கின்றனர்.
# காஞ்சனா 2

## நடிகர்கள்

- ராகவா லாரன்ஸ் (இரட்டை வேடம், ராகவா/சிவா)
- டாப்ஸி (நந்தினி)
- நித்யா மேனன் (கங்கா)
- கோவை சரளா (ராகவனின் அம்மா)
- ரேணுகா (நந்தினியின் அண்ணி)
- ஜெயபிரகாஷ் (மருது)
- ஸ்ரீமன் (டாக்டர் பிரசாத்)
- ஜாங்கிரி மதுமிதா (ஐஸ்வர்யா பாண்டுரங்கன்)
- மயில்சாமி (வாட்ச்மேன்)
- பாண்டு (டாக்டர் பாண்டுரங்கன் - மனநல மருத்துவர்/ஐஸ்வர்யாவின் தந்தை)
- மனோபாலா (அர்னால்டு)
- பானு சந்தர் (சந்துரு)
- சாம்ஸ் (அரவிந்தசாமி)
- பூஜா ராமச்சந்திரன் (பூஜா)
- சுஹாசினி மணிரத்னம் (கிரீன் தொலைக்காட்சியின் தலைவர்)
- 'பாய்ஸ்' ராஜன் (24 தொலைக்காட்சியின் இயக்குநர்)
- முத்துக்காளை (பிணவறை தொழிலாளி)
- நெல்லை சிவா (பிணவறை தொழிலாளி)
- மொட்டை ராஜேந்திரன் (மருதுவின் தம்பி)
- மதி (சர்ச் பாதிரியார்)
- ஜனனி பாலசுப்பிரமணியம்
- விஜய் டிவி ராமர் ('சில்லாட்ட' பாடலில் கௌரவ தோற்றம்)
- எல்விஸ் லாரன்ஸ் ('சில்லாட்ட' பாடலில் கௌரவ தோற்றம்)
- அமரர் வினு சக்ரவர்த்தி (ராகவா தந்தை புகைப்படமாக)
# இமான் அண்ணாச்சி

**இமான் அண்ணாச்சி** தமிழ் நகைச்சுவை நடிகரும், தொலைக்காட்சி நிகழ்ச்சி தொகுப்பாளரும் ஆவார். இவர் சொல்லுங்கண்ணே சொல்லுங்க, குட்டிச் சுட்டிஸ் போன்ற சன் தொலைக்காட்சி நிகழ்ச்சிகளில் பங்களித்து வருகிறார்.